open-index/open-wikipedia-markdown huggingface dataset:
Det første slaget i Beleriand

**Beleriands første slag** eller **det første slaget i Beleriand** var et slag i J.R.R. Tolkiens fiktive verden Midgard. Dette slaget var det aller første av slagene i Beleriand, og det var alvene av Sindaenes slekt som kjempet mot den mørke valaen Morgoth.

Mens Noldoene fremdeles slet seg gjennom Araman, hadde Morgoth allerede kommet fram til Midgard, og hadde okkupert sin gamle festning Angband hvor tjenerne hans, Sauron og Gothmog, lenge hadde avlet orker.

Da Morgoth ikke ble akseptert av Sindaene bestemte han seg for å sikre området raskt, og derfor sendte han ut hæren sin. Dette var det eneste slaget mot den *Mørke herren* (Morgoth) som Sinda-alvene spilte en aktiv rolle i. Morgoths styrke delte seg i to deler, og den ene delen gikk mot vest og så gjennom Sirions dal, den andre øst mellom elvene Aros og Gelion, og noen gikk til og med gjennom fjellpassene *Anarch* og Aglon.

I øst var det kong Elu Thingol av Doriath som tok offensiven, og møtte orkene ved Amon Ereb, *Den ensomme ås*. Der ble Thingol møtt av kong Denethor fra Laiquendi, og orkene ble trengt opp i et hjørne. Siden Denethors menn var dårlig bevæpnet og utstyrt ble det felt før Thingol kunne redde dem, og kong Denethor ble drept, men det ble orkene også. De få orkene som overlevde Thingols angrep ble drept av dvergene fra Dolmedfjellet.

I vest var det alvene fra Falas under ledelse av deres herre, Círdan, som angrep orkene, men de tapte, og trakk seg tilbake til havnene sine Eglarest og Brithombar. Disse to byene ble beleiret, og Doriath var ikke i stand til å samle en stor nok hær til å hjelpe dem. Den eneste grunnen til at havnene gikk fri og beleiringen tok slutt var at orkene ble trukket tilbake for å kjempe mot Noldoene under Fëanor.

Etter det første slaget ble Doriath beskyttet av det magiske Melians belte.

Kong Denethors død i dette slaget ledet *Laiquendi* (grønnalvene i Ossiriand) til å forplikte seg til aldri igjen å ha en konge, og å aldri mer delta i krigene mellom de andre alvene og Morgoth.
Eli Bjørhusdal

**Eli Bjørhusdal** (født 28. februar 1972) er tidligere nestleder i Noregs Mållag. Bjørhusdal har tidligere vært sentralstyremedlem og nestleder i Norsk Målungdom. Bjørhusdal er professor i norsk ved Høgskolen på Vestlandet og er bosatt i Jostedalen i Luster kommune. 

Bjørhusdal har doktorgrad (ph.d.) fra Universitetet i Oslo 2014 med avhandlinga *Mellom nøytralitet og språksikring. Norsk offentleg språkpolitikk 1885–2005*. Avhandlinga er en argumentasjonsanalyse av offentlige språkpolitiske styringsdokumenter fra jamstillingsvedtaket i 1885 til 2005. Avhandlinga konkluderer med at norsk språkpolitikk i perioden ikke har vært grunngitt med å styrke mindretallsspråket nynorsk, men med å styrke en språklig nøytralitetspolitikk. 

Hovedfagsoppgaven i nordisk språk og litteratur var om *Målkvinner før 1900* (Universitetet i Oslo, 2000). Hovedfagsoppgaven "Målkvinner før 1900" ble i 2001 utgitt som 12. bok i Ivar Aasen-instituttets bokserie. Andre opplag av boka kom i 2004. I hovedfagsoppgaven går Bjørhusdal i rette med tidligere framstillinger av målrørsla som mannsdominert og kvinneundertrykkende. Bjørhusdal argumenterer for at målrørsla før 1900 var langt framme i praktisk kvinnepolitikk og at målkvinner som Aasta Hansteen, Hulda Garborg og Synnøve Riste var damer som representerte en feministisk norskdomstradisjon.

Fra 2018 er hun medlem av styret i Språkrådet etter at hun var varamedlem fra 2016.

## Referanser


## Kilder
*Om doktorgraden til Eli Bjørhusdal
*Intervju om doktorgradsarbeidet
*Intervju hos framtida.no

## Bibliografi

## Eksterne lenker
*Eli Bjørhusdals blogg
*
Andrej Tarkovskij

**Andrej Аrsenjеvitsj Tarkovskij** (1932–1986) var en russisk filmskaper. Han er ansett for å være en av de viktigste og mest innflytelsesrike personene i sovjetisk filmhistorie. Filmene hans kjennetegnes ved metafysiske temaer, svært lange sammenhengende filmopptak og visuelt nydelige bilder, ofte som drømmeaktige tablåer.

Andrej Tarkovskij langfilmdebuterte med det tidvis poetiske krigsdramaet *[[Ivans Barndom]]* i 1962, en film han mottok Gulløven for under filmfestivalen i Venezia. Hans mest poetiske film er imidlertid bredt ansett for å være *[[Speil (film)|Speil]]*, mens *[[Andrej Rubljov]]*, filmen om den store ikonmaleren med samme navn, har en svært sentral plass i russisk filmhistorie. I sitt senere liv oppholdt han seg mye i utlandet grunnet problemer med myndighetene, og han skapte filmene *[[Nostalghia]]* og *[[Offeret]]* i henholdsvis Italia og Sverige.

To av filmene hans er filmatiseringer av østeuropeiske sciencefictionromaner. Han er i Vesten mest kjent for sin filmatisering av Stanislav Lems *Solaris*, senere gjeninnspilt av Steven Soderbergh. *[[Stalker (film)|Stalker]]*, historien om tre menn som reiser inn i et postapokalyptisk område kalt «sonen», har også vært i sentrum for mye oppmerksomhet. Den bygger på brødrene Arkadij og Boris Strugatskijs mest etterspurte roman *Piknik ved veikanten*, der forfatterne selv utarbeidet manuset til filmen.

54 år gammel døde Tarkovskij av kreft i Paris, hvor han ble begravet på en gravplass for russiske utvandrere i byen Sainte-Geneviève-des-Bois utenfor Paris. Graven er ikke spesielt enkelt å finne. På gravstenen er det gravert på russisk: «Mannen som så engelen».

## Filmografi
* *[[Segodnja uvolnenija ne budet...]]* (1959)
* *[[Dampveivalsen og fiolinen]]* (1960)
* *[[Ivans barndom]]* (1962)
* *[[Andrej Rubljov (film)|Andrej Rubljov]]* (1969)
* *[[Solaris (1972)|Solaris]]* (1972)
* *[[Speil (film)|Speil]]* (1975)
* *[[Stalker (film)|Stalker]]* (1979)
* *[[Nostalghia]]* (1983)
* *[[Offeret]]* (1986)

## Fotnoter

## Referanser


## Eksterne lenker
* Nostalghia.com – En omfattende side om Tarkovskij
* 
* Senses of Cinema – Artikkel om Tarkovskij
* Museum of A. Tarkovsky – Museum lokalisert i Tarkovskijs fødeby
Sula (Frøya)

**Sula** er et øysamfunn i Frøya kommune i Trøndelag, i hovedsak beliggende på øya Store Sula, vel 15 kilometer nordvest for øya Frøya. Sula har vel 70 helårs innbyggere (2007), men har en betydelig folkevekst i sommerhalvåret. Navnet Sula kommer trolig av «stolpe», som noe som stiger opp fra havet.

Sula var tidligere et viktig fiskevær, men har de siste 30 årene opplevd sterk fraflytting. Sula fyr, som ble automatisert i 1974, vitner om betydningen fiskeværet har hatt. Første fyrtårn er fra 1793, mens det nåværende er fra 1909. Det ble bygget på øyas høyeste punkt, Sulahaugen, 35 meter over havet.

Da skolen og sykehjemmet ble lagt ned tidlig på 1990-tallet trodde mange at det var spikeren i kista for det lille øysamfunnet, men de siste årene har en forsøkt å få i gang ny tilflytning og ny virksomhet. Foreløpig er fraflytningen stanset.

Sula har lenge vært kirkested, blant annet grunnet den store befolkningen som fisket fra været i perioder på året. Første kirke var trolig fra 1400-tallet. I 1755 ble kirkestedet flyttet til Sletta på Frøya der det ble bygd ny kirke. Sula kapell ble satt opp i 1925 med 200 sitteplasser.

Sula har trolig hatt fast befolkning fra 1300-tallet, men helt siden vikingtiden ble det drevet sesongfiske fra stedet. Sula blir nevnt i historiske kilder første gang i 1433, der det i erkebiskop Aslak Bolts jordebok står at han eier været. Den siste væreieren på Sula var Rasmus Lien fra Bjugn, før Staten overtok i 1939. Staten var eier av været fram til 1969, da det ble vedtatt at eiendommen skulle overføres til Frøya kommune. Blant forutsetningene som lå til grunn for denne overdragelsen var at kommunen skulle selge eller feste bort eiendommer til de som bodde der.

Mens mange kystbygder i Midt-Norge ble hardt rammet av Titran-ulykken i oktober 1899, klarte båtene fra Sula å komme seg tilbake før uværet slo til. Dette var takket være god lokalkunnskap om vær og vind.

Sula opplevde særlig sterk vekst etter 1820. I 1960 bodde det nesten 500 mennesker på Sula.

I forbindelse med arbeidene med å legge en gassrørledning fra Haltenbanken til Tjeldbergodden, påviste og filmet Statoil verdens største kjente dypvanns korallrevkompleks, kalt for Sularevet, utenfor Sula.

Sula har hurtigbåtforbindelse til Mausund, Froan og Halten, samt til Frøya og derfra videre til Trondheim. 3. mai 2006 ble det åpnet fergeforbindelse fra Norddyrøya på Fast-Frøya til Mausund og Sula.

## Eksterne lenker
* Bilder fra Sula 
* Opplev Sula
* Sulas historie
17. mai (andre betydninger)

**17. mai** kan vise til:

*Datoen 17. mai 
*17. mai (grunnlovsdag) – Norges grunnlovsdag 
*Den 17de Mai – en norsk avis fra 1894 til 1935
Det kimer nu til julefest

**«Det kimer nu til julefest»** er en dansk julesalme som også brukes meget i Norge. Teksten er skrevet av N.F.S. Grundtvig i 1817, og melodien er komponert av C. Balle i 1850.

## Tekst

:Det kimer nu til julefest,
:det kimer for den høje gæst,
:som steg til lave hytter ned
:med nytårsgaver: fryd og fred.

:O, kommer med til Davids by,
:hvor engle sjunger under sky,
:o, ganger med på marken ud,
:hvor hyrder hører nyt fra Gud!

:Og lad os gå med stille sind
:som hyrderne til barnet ind,
:med glædestårer takke Gud
:for miskundhed og nådesbud!

:O Jesus, verden vid og lang
:til vugge var dig dog for trang,
:for ringe, om med guld tilredt
:og perlestukken, silkebredt.

:Men verdens ære, magt og guld
:for dig er ikkun støv og muld,
:i krybben lagt, i klude svøbt,
:et himmelsk liv du har mig købt.

:Velan, min sjæl, så vær nu glad,
:og hold din jul i Davids stad,
:ja, pris din Gud i allen stund
:med liflig sang af hjertens grund!

:Ja, sjunge hver, som sjunge kan:
:Nu tændtes lys i skyggers land,
:og ret som midnatshanen gol,
:blev Jakobs stjerne til en sol!

:Nu kom han, patriarkers håb,
:med flammeord og himmeldåb,
:og barnet tyder nu i vang,
:hvad David dunkelt så og sang.

:Kom, Jesus, vær min hyttegæst,
:hold selv i os din julefest,
:da skal med Davidsharpens klang
:dig takke højt vor nytårssang! 

## Innspillinger (i utvalg)
*Orkester med Kirkeklokker. Innspilt mai 1924. Utgitt av "His Master's Voice".
*Øivind Lunde med trio, vibrafon og klokker. Innspilt i oktober 1931. Utgitt på 78-platen Parlophon B&nbsp;41085
*Sven-Olof Sandberg med orgel og kirkeklokker utgav den på 78-platen Odeon A&nbsp;180324 D-4323.
*Olav Werner med orkester. Innspilt 20. september 1952. Utgitt på 78-platen Odeon ND&nbsp;7097, på singlen Odeon 45-ND&nbsp;7097 og på EP-platen Odeon GEON&nbsp;5.
*John Weyer Larsen med kor og orkester (Fritz Austins orkester). Dir.: Dag Kristoffersen. Arr.: Dag Kristoffersen. Inngikk i *Juletoner – 2. del* sammen med «Den gamle nissen» og «På låven sitter nissen». Utgitt på 78-platen Philips P&nbsp;53002&nbsp;H i 1953.
*Olav Werner med Rolf Holger, orgel. Innspilt 27. september 1961. Utgitt på EP-platen Odeon GEON&nbsp;55 og på LP-platen *Glade jul* (Odeon MOCN&nbsp;1001).
*Valens Solistkor Solist: Ørnulf Vege. Arr.: Per Steenberg. Innspilt i Sandefjord kirke 22. mai 1967. Utgitt på LP-platen HMV SNCLP&nbsp;101.
*Bing Crosby med Ken Darby Singers og John Scott Trotter orchestra. Innspilt 28. mars 1947 med titetelen O fir tree dark utgitt på Decca Records.
*Nidarosdomens Guttekor og Arve Tellefsen på *[[Våre beste julesanger]]*. Utgitt på Norske Gram i 2001.

## Referanser


## Eksterne lenker
* Tekst til «Det kimer nu til julefest»
Jeger (soldat)

En **jeger** er en soldat som er trent og utstyrt for å overvåke og eventuelt angripe fiendtlige avdelinger. Dette gjennomføres ofte ved bruk av overlegen manøverkapasitet i vanskelig lende, og evne til å operere uten å bli oppdaget av fienden. 

En jeger opererer i dag oftest i mindre avdelinger og små grupper.

## Typer jegeravdelinger i det norske Forsvaret
### Tradisjonelle jegeravdelinger
I tradisjonelle infanteribataljoner inngår en egen oppklaringstropp, vesentlig for å dekke bataljonens oppklaringsbehov (for eksempel 2. bataljon og Garden. Garnisonen i Sør-Varanger bruker jegeravdelinger til å overvåke den norsk russiske grensen, samt å hevde norsk suverenitet i grenseområdet.

I tradisjonelle jegeravdelinger er det stor andel av vernepliktige soldater.

### Spesialiserte jegeravdelinger
Til spesialiserte jegerfunksjoner inngår også fallskjermjeger, artillerijegere, fjernoppklaring og kystjeger. Dette er spesialiserte avdelinger med mye vervet personell, men til dels også vernepliktige. Disse avdelingene er ikke definert som spesialstyrker.

### Spesialstyrker
Marinejegere og spesialjegere er spesialstyrker som er samlet i avdelingen Forsvarets spesialstyrker.

## Historie
Jegere har tradisjon for utstrakt bruk av skarpskyting og i Norge var jegersoldatene de første som fikk rifler. Evne til å overleve og fungere under ekstreme værforhold var og er enda et typisk kjennetegn ved jegersoldater. Under Napoleonskrigene var jegere typiske tiraljører, men i dag er ikke jegerbetegnelsen like avgrenset som på begynnelsen av 1800-tallet og brukes om soldater innen en rekke avdelinger i Forsvaret.

Jegerkorpset infanteriregiment nr. 2 ble i 1961 slått sammen med Akershus infanteriregiment nr. 4 som Jegerkorpset-Akershus regiment nr. 4, for å bli nedlagt 11. juni 2002.

Ved Garnisonen i Porsanger (GP) ble en egen jegerbataljon opprettet i 1998, til erstatning for de fire jegerbataljonene som eksisterte til da. Avdelingen ble i 2004 redusert til et kompani, og i 2010 flyttet til Setermoen, for der å bli innlemmet i Etterretningsbataljonen.

## Referanser


## Se også
*Akershusiske ridende jegerkorps
*Norske gevorbne jegerkorps
*Jegerkompaniet
NBCUniversal

**NBCUniversal Media, LLC** (**NBCU**) er et amerikansk medie- og underholdningsselskap som produserer og markedsfører underholdning, nyheter og informasjonstjenester til et internasjonalt marked. Selskapet eier og drifter amerikanske fjernsynsnettverk, kabel-tv-kanaler og en gruppe lokale fjernsynsstasjoner i USA, i tillegg til filmselskap, produksjonsselskap for fjernsyn og diverse temaparker.

NBCUniversal oppstod i mai 2004 da General Electrics selskap NBC ble slått sammen med Vivendis Vivendi Universal Entertainment. Etter en endring i eierforhold i januar 2011 hadde kommunikasjonsselskapet Comcast 51% av aksjene, og General Electric satt igjen med 49%. I 2013 tok Comcast over hele selskapet.

## Hoveddeler
* **Film** – *[[Universal Pictures]]* skaper og distribuerer film.

* **TV-produksjon**  – *NBC Universal Television Studio*

* **TV-distribusjon** – *NBC Universal Television Distribution* distribuerer selskapets filmer og programmer til TV-stasjoner over hele verden. Har en katalog på over 4000 filmer og 40000 episoder med fjernsyn.

* **TV-stasjoner** – *NBC Universal Television Stations* består av tredve TV-stasjoner eid og drevet av NBC Universal (såkalt *owned and operated*), delt opp i to nettverk: 14 *NBC*-stasjoner, 15 spanskspråklige *Telemundo*-stasjoner og en uavhengig spanskspråklig TV-stasjon. Disse dekker om lag 34 % av markedet i USA og  hadde i 2004 en omsetning på nær USD 2 milliarder.

* **TV-nettverk** – ''NBC Television Network'' leverer programmateriale til mer enn 200 TV-stasjoner eid av andre selskaper (*affiliate*-stasjoner) og et antall egne lokalstasjoner (*owned and operated*). NBCs andre TV-nettverk *Telemundo* har en dominerende rolle i det spanskspråklige markedet. *NBC Entertainment* driver programutvikling og setter opp sendeskjema for nettverkene.

* **Kabel-TV** – NBC Universal har eierinteresser i en rekke tv-kanaler på kabelnettet, bl.a. nyhetskanalene MSNBC og CNBC.

* **Hjemmeunderholdning** – *Universal Studios Home Entertainment* som produserer og distribuerer hjemmevideo og -DVD er den del av selskapet som har sterkest vekst.

* **Parker** – *Universal Parks & Resorts* driver tema- og underholdningsparker ofte basert på film og filmproduksjon. Den mest kjente er *Universal Studios Hollywood*

## Referanser


## Eksterne lenker
*
Halten

**Halten** er et avfolket fiskevær i Frøya kommune i Trøndelag. Halten ligger lengst nord i Froan og utgjør den nordligste delen av den 40 nautiske mil lange øyrekken utenfor Frøya, som strekker seg fra Sula i sør til Halten i nord.

På Halten finnes Halten fyr. Fyret er automatisert og ble avbemannet i 2005.

I sommermånedene juni, juli og august er det hurtigbåtforbindelse tre ganger i uka til Froan og  Sistranda på Frøya, med videre forbindelse til Trondheim.

## Historie
Den første skriftlige nedtegnelsen om ferdsel til Halten er fra 1548 og viser innbetalt utrorsavgift. Men trolig har folk benyttet Halten lenge før det.

I 1779 kjøpte Henrik Borthen hele Froan og området var i familiens eie til 1927 da Sør-Trøndelag Landbruksselskap frikjøpte fiskeværet. Tobias Ulrik Borthen sto for det meste av utbygginga fra 1868 og fram til første verdenskrig. Tobias Borthen bygde ei brygge (Borthen-brygga/Skankbrygga) og ei stor Trønderlån (Skanklåna). Skanklåna huset husbestyreren og Halten Handel.

I sine glansdager var Halten trøndelagskystens største fiskevær. På det meste kunne det være 1000 fiskere i Halten. Folkemengden var så stor at det ble etablert eget sykehus på Halten, riktignok beskjedent etter dagens målestokk. Nedgangen for fiskeværet begynte med større og mer moderne båter med lugarer, som førte til at det ikke lenger var behov for rorbuer. I 1963 brant Skanklåna ned, mange mener at dette var vendepunktet for Halten og fraflyttingen skjøt fart. I 1988 besluttet daværende eier Torstein Erbo å legge ned fiskemottaket. De to siste fastboende, Harald og Borghild Støen flyttet fra fiskeværet i november 1988. Halten er i dag eid av Stiftelsen Halten - Nekolai Dahls Minne.

## Halten i dag
Mange med tilknytning til Halten har feriehus som de benytter om sommeren, samtidig som øyene besøkes av turister. Halten har flere rorbuer og hus med spesielle navn som «Vestindien», «Banken», «Høiskolen», «Telemonhei», «Minde», «Klasbua», «Templet», «Svana», «Havna», «Ostindien», «Rådstua» og «Skreppen».

Den tredje lørdagen i juli arrangeres Haltendagen med flere kulturarrangement i været. Faste poster på programmet er servering av rømmegrøt på Fiskarheimen, kultursti, historisk foredrag og fest med dans til levende musikk på brygga. Det er også mulig å få skyss over til fyret, hvor du kan nyte utsikten i mange mils omkrets. Til dette arrangementet settes det opp ekstra båttransport. Mange tar også turen over havet i egen båt.

## Eksterne lenker
* 
* Stiftelsen Halten – Nekolai Dahls Minne
Norra Karelen

**Norra Karelen** (finsk: *Pohjois-Karjala*) er et av Finlands 19 landskap. Det er en del av det historiske landskapet Karelen. Administrasjsonssetet i Norra Karelen er Joensuu. Norra Karelen grenser til landskapene Södra Karelen, Norra og Södra Savolax og Kajanaland. Mot øst grenser det til Aunus-karelske områder i russisk Karelia.

## Kommuner og regioner
Norra Karelen har 12 kommuner hvorav fem bykommuner. 

Kommunene i landskapet utgjør tre økonomiske regioner. Nedenstående oversikt viser hvordan kommunene fordeler seg på de tre økonomiske regionene. Byene er oppført med fet skrift.

## Befolkningsutvikling

## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Referanser


## Eksterne lenker
* 
* ''Uppslagsverket Finland'', Norra Karelen

__NOEDITSECTION__
Yehudi Menuhin

**Yehudi Menuhin**, baron Menuhin av Stoke d'Abernon (født 22. april 1916 i New York City i New York, død 12. mars 1999 i Berlin) var en av de største fiolinvirtuoser i det tyvende århundre.

## Liv og virke
### Bakgrunn
Yehudi Menuhin ble født i New York av jødiske foreldre som stammet fra Gomel i Belarus, og vokste opp i San Francisco. 

### Karriere
Han gav sin første solokonsert i 1925, og flere fulgte i 1926 i New York. I 1927 dro han til Paris og opptrådte på flere europeiske scener. Menuhin fikk sitt gjennombrudd som 13-åring om aftenen den 12. april 1929 med *Konzert der Drei B* (Bachs fiolinkonsert i E-dur, Brahms fiolinkonsert, Beethovens fiolinkonsert) med Berliner Philharmoniker i Berlin-filharmonien. Etter stående applaus, var salen i flere minutter stum av beundring. Albert Einstein, som satt i salen, sa at *jetzt weiß ich, dass es einen Gott im Himmel gibt* (nå vet jeg at det finnes en Gud i himmelen).

Karrieren som konsertfiolinist førte Menuhin over hele verden. I 1963 grunnla han en egen fiolinskole i London, siden han var misfornøyd med fiolinundervisningen i Storbritannia. Han var dessuten virksom som dirigent (fra 1982 som sjefdirigent for Royal Philharmonic Orchestra).

Yehudi Menuhin hadde også et stort sosialt engasjement, og tok i 1977 initiativ til konsertrekken *Live Music Now* i England, for å gi konserter for mennesker som ikke hadde mulighet til å komme på konserter (sykehus, aldershjem, invalidehjem, fengsler)

I 1999 grunnla han Yehudi Menuhin-stiftelsen i Tyskland, til fremme av barns kreativitet. Stiftelsens arbeide er særlig rettet mot økonomisk svake grupper. Et av dens viktigste programmer er MUS-E, et kunstnerisk program for skoler.

Menuhin huskes også for sitt engasjement for forsoning mellom folkene.

I 1985 ble han britisk statsborger, og ble opphøyet i adelstanden samme år.

Han var gift i annet ekteskap med primaballerinaen Diana Gould.

## Priser og utmerkelser (utvalg)
* 1991 – Wolfprisen 
* 1990 – Glenn Gould-prisen 
* 1984 – Ernst von Siemens' musikkpris  
* 1979 – Friedenspreis des Deutschen Buchhandels
* 1972 – Léonie Sonnings musikkpris

Han har også fått en stjerne på Hollywood Walk of Fame.

## Referanser


## Eksterne lenker
* 
* 
* 
*
Universal Studios

**Universal Studios** er et amerikansk filmselskap. Selskapet ble grunnlagt i 1912 og er en del av mediakonglomeratet NBCUniversal som er et resultat av sammenslåing av selskapene NBC og Vivendi Universal i mai 2004.

Filmproduksjonen foregår i Universal City ved Los Angeles i California og i Orlando i Florida, mens distribusjon og administrasjon er basert i New York.

Selskapet eier Universal Studios Hollywood, som er et filmstudio med tilhørende temapark i Universal City i San Fernando Valley.

## Referanser


## Eksterne lenker
* 
* Universal Pictures' hjemmeside
*
Thameslink

**Thameslink** er en jernbanelinje og et tidligere britisk selskap som drev denne linjen frem til april 2006, da First Capital Connect overtok anbudet. 
Jernbanestrekningen er på omkring 225 km, og går fra Bedford, England i nord til Brighton i sør via Snow Hill-tunnelen i London. Den betjener også London Gatwick Airport og London Luton Airport. Thameslink-linjen er et viktig tilbud for pendlere, og omkring 40 millioner passasjerer fraktes årlig. 

Tunnelen linjen krysser London gjennom ble gjenåpnet i 1988 etter å ha vært stengt for passasjertrafikk i femti år. Den nordlige delen av Thameslink erstattet en linje mellom Bedford og St. Pancras stasjon, og kjøres på Midland jernbanelinje.

I sør kjøres det på to linjer. Den viktigste går via London Bridge til East Croydon og så til Brighton. Den andre gikk opprinnelig via Elephant and Castle og Streatham til West Croydon, og så videre til Guildford. Linjen krysset en rekke andre linjer, og da jernbanen i Storbritannia ble privatisert ble det stadig vanskeligere å drive. Den ble derfor omkring 1994 kuttet ned slik at endestasjonen ble West Croydon. Omkring 1995 ble ruten endret, og Thameslink sluttet å kjøre til West Croydon. Ruten ble lagt om til Sutton, Wimbledon og Streatham; fra sistnevnte stasjon kjøres den til Brighton over samme spor som hovedruten.

Anbudet overtas av selskapet Govia i september 2015.

## Eksterne lenker
* 

* First Capital Connect
Halten fyr

**Halten fyr** er et fyr ligger på Store Reinsøy i fiskeværet Halten i Frøya kommune i Trøndelag.

Fyrstasjonen ble etablert på Halten i 1875 og er en del av fyrkjeden i øyrekka utenfor Frøya, med Sula fyr i sør, deretter Vingleia fyr, Finnvær fyr og lengst i nord Halten fyr.

Stasjonen består av et 29,5 m høyt steintårn og lyktehus som ble flyttet fra Lista fyr. Det var opprinnelig planlagt at Halten fyr skulle være et tvillingfyr, men dette ble det ikke noe av ettersom fyrtekniske utviklingen gjorde dette unødvendig.

Lampen har en lysstyrke på 1&nbsp;080&nbsp;000 candela og har en lysvidde på 17,5 nautiske mil.

Mye av originalt interiør og eksteriør er bevart på fyret. I 1911 ble de to svarte ringene malt på det hvite tårnet for å gjøre det mer synlig på dagtid, og dette er det eneste fyrtårnet i landet som er malt slik. Fyret ble i 1961 elektrifisert med strøm fra dieselaggregater og ble i 1987 fullt automatisert; og ble først avbemannet i 2005.  Et mannskap på to mann hadde fyret som arbeidssted, som vedlikeholdsteam for en større region av fyrstasjoner.

Fyret er fredet etter lov om kulturminner, og ligger også innenfor Froan naturreservat.

## Referanser


## Se også
* Norske fyr

## Eksterne lenker
* fyr.no
* Stiftelsen Halten
*
Sula fyr

**Sula fyr** er en fyrstasjon i fiskeværet Sula i Frøya kommune i Trøndelag.

Fyrstasjonen har en spesiell forhistorie, med to oppførte fyrtårn fra 1793 og 1804, før det nåværende åttekantede betongtårnet med stort lyktehus ble satt opp i 1909. Fyret ble bygget på øyas høyeste punkt, Sulshaugen, 35 meter over havet.

Sula fyr er en del av fyrkjeden i øyrekka utenfor Frøya, med Sula fyr i sør, deretter Vingleia fyr, Finnvær fyr og lengst i nord Halten fyr.

Sula fyr ble automatisert i 1974. Det ble høsten 2005 kjøpt av Stiftelsen Sula fyr, som restaurerer fyrvokterboligen, uthuset ved fyret og tilhørende naust.
Stiftelsen eier i tillegg den nedlagte sykestua på Sula. Fyrvokterboligen og sykestua skal brukes til overnatting for turister og som havleirskole.

Sula fyr inngår i fyrløypa Fyr til fyr i Fosen, etablert av Norsk Fyrhistorisk Forening i Kulturminneåret 2009

## Eksterne lenker
* Sula Fyr  Eget nettsted med bilder fra Sula.
* Opplevsula.no
*
Nolondil

**Nolondil** (222 A.T. – ukjent år A.T. ) var en person fra J.R.R. Tolkiens fiktive verden Midgard. Han var yngste sønn av Vardamir Nólimon, andre konge av Númenor, og sønnesønn av Elros, bror av Elrond. Han hadde tre søsken: brødrene Tar-Amandil og Aulendil og søsteren Vardilmë.

Han hadde tre barn:
*Yávien
*Oromendil
*Axantur

## Kilder
* J.R.R. Tolkien: Ufullstendige fortellinger, 1997, s. 233.
Hordabø

**Hordabø** er en tidligere selvstendig kommune i Hordaland fylke, opprettet som Bø kommune 1. juli 1924 da Manger kommune ble delt i tre: Bø, Manger og Sæbø. Ved opprettelsen hadde Bø kommune 1&nbsp;938 innbyggere.

Ved Kongelig resolusjon av 13. mars 1925 ble kommunen navn endret fra Bø til Hordabø.

1. januar 1964 ble Hordabø slått sammen med Manger kommune samt deler av Herdla, Sæbø, Lindås og Austrheim kommuner til den nye Radøy kommune. Hordabø hadde ved sammenslåingen 1&nbsp;679 innbyggere. Videre ble Radøy kommune slått sammen med Lindås og Meland til nye Alver kommune den 1. januar 2020.
Bø i Hordaland

**Bø kommune** er en tidligere selvstendig kommune i Hordaland fylke.

Kommunen ble opprettet 1. juli 1924 da Manger kommune ble delt i tre: Bø, Manger og Sæbø. Ved opprettelsen hadde Bø kommune 1.938 innbyggere.

Ved Kongelig resolusjon av 13. mars 1925 ble kommunens navn endret fra Bø til Hordabø.

Bø kommune i Hordaland eksisterte altså i ca. 8,5 måneder.
Vivendi

**Vivendi SA** er et fransk medie- og kommunikasjonskonglomerat, med aktiviteter innen musikk, fjernsyn, publisering, telekommunikasjon, videospill og internett. Vivendi hadde sterk vekst gjennom oppkjøp av selskaper i perioden 1999–2001. I 2002 sprakk så «boblen», Vivendi endte opp med et underskudd på 23,6 milliarder euro, og selskapet måtte selge unna mange underselskaper, deriblant Vivendi Universal Entertainment, som gikk inn i som en del av NBCUniversal.

## Historie

Grunnlagt i Paris i 1853 begynte Compagnie Générale des Eaux (CGE) med å forsyne Paris og andre byer rundt i Europa med vann. Ved slutten av 1990-årene hadde CGE vokst til et stort multinasjonalt selskap med 235 000 ansatte. Virksomheten omfattet ett bredt spekter av konstruksjon- og ingeniørtjenester, men også eiendomsutvikling, energi og kommunikasjon.

Det første store skrittet innenfor mediebransjen var i 1983 da CGE gikk sammen med *Havas media group* i å starte betaltvselskapet Canal+, senere fikk CGE aksjemajoriteten i Havas-gruppen. Utover 1990-tallet satset CGE på kommunikasjonssektoren og i 1998 ble det omdøpt til **Vivendi**. Eiendoms- og konstruksjonsdelen av selskapet ble utskilt som et eget selskap – *Veolia Environnement*.

Veien var nå klar til en kraftig ekspansjon inne medie- og kommunikasjon. Første oppkjøp var det store programvareselskapet *Cendant Software*. I 2000 slo Vivendi seg sammen med en annen gjøkalv, det kanadiske selskapet Seagram som eide filmselskapet Universal Studios. Det nye selskapet fikk navnet *Vivendi Universal*, verdien på selskapet ble da anslått til 34 milliarder dollar.

Dette var i børsboblens tid med lett tilgang på risikovillig kapital og Vivendi fortsatte å bruke penger på nye selskaper. Da det hele sprakk i 2002 satt selskapet igjen med en nettogjeld på 12,3 milliarder euro og et underskudd på 23,3 milliarder. For å berge selskapet måtte flere underselskaper selges ut på et lite gunstig tidspunkt, deriblant Universal Studios som gikk inn i det nydannede NBCUniversal

## Underselskaper

* Canal+ – 100%
* Universal Music Group – 92%
* Vivendi Universal Games – 99%
* NBCUniversal – 20% 
* *SFR* – 56% (Société Française de Radiotéléphonie – mobiltelefonselskap)
* *Maroc Telecom* – 51%
* Seagram

## Referanser


## Eksterne lenker
*
Vingleia fyr

**Vingleia fyr** er et fyr på Skarvflesan like nord for Mausund i Frøya kommune, Trøndelag. Navnet er trolig avledet av begrepet «leia som er utsatt for vind».

Fyrstasjonen ble opprettet i 1921, og er en del av fyrkjeden i øyrekka utenfor Frøya, med Sletringen i sør, deretter Sula fyr,Vingleia fyr, Finnvær fyr og lengst i nord Halten fyr.

Fyret ble automatisert og avbemannet i 1985, og det leies i dag ut som overnattingsplass i sommerhalvåret.

Vingleia fyr inngår i fyrløypa Fyr til fyr i Fosen, etablert av Norsk Fyrhistorisk Forening i Kulturminneåret 2009.

## Eksterne lenker
* fyr.no
*
Finnvær fyr

**Finnvær fyr** ligger på Valøya nordvest i Froan i Frøya kommune i Trøndelag.

Fyret er en del av «fyrkjeden» i øyrekka utenfor Frøya, med Sula fyr i sør, deretter Vingleia fyr, Finnvær fyr og lengst i nord Halten fyr.

Fyrbygningen er en 1 1/2 etasjes eternittkledd trebygning.

Fyret og Valøya ligger innenfor Froan naturreservat.

Finnvær fyr inngår i fyrløypa Fyr til fyr i Fosen, etablert av Norsk Fyrhistorisk Forening i Kulturminneåret 2009.

## Se også
* Norske fyr

## Litteratur
*Norsk Fyrhistorisk Forening (2009): *Fyr til fyr i Fosen - sjøløype for båtfolk*
*Ellingsve, Eli Johanne (2007): *Finn et fyr*

## Eksterne lenker
* fyr.no
Darth Sidious

**Darth Sidious** (aka. Sheev Palpatine) (82 FSY-11 ESY) er en av de mest sentrale rollefigurene i Star Wars-sagaen.
Han ble spilt av Ian McDiarmid.  

## Historie

Han er en ond, grusom Sith som lenge har planlagt å få full makt over hele galaksen. Dette gjør han ved å late som at han er en ambisiøs og vennlig Senator i Det galaktiske senatet. Han var opprinnelig fra planeten Naboo. Han greier å få seg selv valgt som kansler for Den galaktiske republikken. Han går under navnet **Palpatine**, som muligens var hans opprinnelige navn før han ble trent av Darth Plagueis til å bli en Sith og fikk sitt sithnavn. I Star Wars Episode III: Sithene tar hevn fikk han til slutt lokket Anakin Skywalker til den mørke siden av Kraften. Sidious kjempet mot Yoda og Mace Windu, de to sterkeste jediene. Han drepte Mace Windu med hjelp av Anakin (uten hjelpen ville Mace drept Sidious), men Yoda kom seg unna. Han fikk tittelen keiser.

I Star Wars IV ble ikke Sidious sett, men i Star Wars Episode V: Imperiet slår tilbake ses Sidious som et hologram mens han snakker med Darth Vader. Sidios forteller at de har en ny fiende, Luke Skywalker, Vaders sønn. Planen deres er å lure Luke over til den mørke siden. Sidious ses ikke flere ganger i den filmen, men i den siste filmen, Star Wars Episode VI: Jediridderen vender tilbake kommer han til den nye Dødsstjernen. Sidious og Vader fanger Luke, men da han ikke vil gå over til den mørke siden bruker Sidious kraftlyn på ham. Darth Vader kan ikke se på at hans sønn blir drept, og forlater endelig den mørke siden. Han redder Luke og kaster Sidious ned i en generator. Sidious dør i en intens eksplosjon. 

Merk at i den opprinnelige Star Wars-trilogien (episode IV til VI fra sent syttitall og tidlig åttitall) ble karakteren utelukkende omtalt som «keiseren». Navnene «Palpatine» og «Darth Sidious» ble ikke hørt før i den bakhistorien som ble brettet ut i forløperfilmene, Episode I, II og III, produsert rundt årtusenskiftet.
## Eksterne lenker
*
En rose er utsprungen

**«En rose er utsprungen»** er bokmålsnavnet på den katolske tyske julesalmen «Es ist ein Ros entsprungen» fra ca. 1587. Den kan skrive seg fra 1400-tallet, muligens enda noe eldre. Teksten har eksplisitt referanse til Jesaja 11,1: «En kvist skal skyte opp fra Isais stubbe, og et skudd skal spire fram fra hans røtter.» Michael Praetorius omtales som komponist. Friedrich Layriz tilføyde et tredje vers til de opprinnelig to.

## Historie
Sangen ble publisert første gang i 1582 (eller 1588, omtvistet) i *Gebetbuchlein des Frater Conradus* da som en 19 strofer lang katolsk hymne. Trolig har den sin opprinnelse i Trier, hvor en munk på juleaften skal ha sett en blomstrende rose under en tur i skogen. Denne tok han så med seg til kirken og plasserte i en vase på alteret ved jomfru Maria. Salmen ble senere publisert med 23 vers i 1599 i *Alte Catholische Geistliche Kirchengeseng*, Köln år 1599, i *Speirschen Gesangbuch* i 1600 samt med seks strofer i *Catholische Geistliche Gesange* år 1608. 

Den ble på protestantisk side endret noe og arrangert av Michael Praetorius i 1609. Det er tekstlige variasjoner mellom alle versjonene – den protestantiske bærer preg av teologisk begrunnet retusjering av noe av språket vedrørende jomfru Maria. I den katolske *var og forblir* Maria ren jomfru; i den lutherske *var* hun ren jomfru.

Bokmålsversjon ved Jørgen Brochmann. Nynorskversjonen «Det hev ei rose sprunge» etter Peter Hognestad oversettelse er mye brukt.

Johannes Brahms inkluderte en versjon i opus 122 *Elf Choralvorspiele*.

## Innspillinger (i utvalg)
*KFUM-koret «SELA», Oslo Dir.: Dag Kristoffersen. Utgitt på 78-platen Musica A&nbsp;3089 i 1952
*Olav Werner med Rolf Holger, orgel. Innspilt 27. september 1961. Utgitt på EP-platen Odeon GEON&nbsp;56 og på LP-platen *Glade jul* (Odeon MOCN&nbsp;1001).
*Bygdelagskoret Dirigent: Torbjørn Dahl. Arr.: Per Steenberg. Innspilt 8. november 1965. Utgitt på EP-platen RCA REP&nbsp;407.
*Valens Solistkor. Innspilt i Sandefjord kirke 22. mai 1967. Utgitt på LP-platen HMV SNCLP&nbsp;101.
*Nidarosdomens Guttekor på *[[Frelsesarmeens Juleplate (2004)|Frelsesarmeens Juleplate 2004]]* og *[[I Wish]] (2008)*

## Referanser


## Litteratur
* Hansjakob Becker: *Es ist ein Ros entsprungen*. In: ders. u.&nbsp;a.: *Geistliches Wunderhorn*. C. H. Beck, München 2001, ISBN 3-406-48094-2, s. 135–145.

## Eksterne lenker
Coldstream Guards

**Coldstream Guards** er et regiment i den britiske hæren, og en del av Gardedivisjonen.

Det er hærens eldste regiment i uavbrutt aktiv tjeneste og ble grunnlagt i 1650 da Oliver Cromwell opprettet et regiment for daværende oberst George Monck.

Regimentets formelle tittel er **Her Majesty's Coldstream Regiment of Foot Guards**. Det består av én bataljon (1.&nbsp;bataljon) og et kadrekompani (kompani nr.&nbsp;7) og er oppsatt som mekanisert infanteri med stormpanservognen FV 510 Warrior. 1.&nbsp;bataljon har standkvarter i Aldershot og inngår i 12. mekaniserte brigade. Regimentets mest fremstående oppgave er imidlertid seremonielle funksjoner i London og Windsor som del av de kongelige husholdtropper. Kompani nr.&nbsp;7 fungerer som paradekompani i London og er aktive i den årlige faneparaden, den høytidelige åpningen av det britiske parlamentet, Remembrance Sunday-paraden og vaktskifte ved Buckingham Palace. Regimentets musikkorps spiller ved statsbesøk.

*Coldstream Guards* i seremoniell uniform bærer en rød pompong på høyre side av sine bjørneskinnsluer og jakkeknappene er i par.

## Eksterne lenker
*
Vestfold Golfklubb

**Vestfold Golfklubb** er en norsk golfklubb, grunnlagt i 1958, som ligger i Sandefjord kommune.

Banen fikk 18 hull i 1976, og er blitt bygget om en rekke ganger siden, senest i 2002. Banen ble tegnet av Fred Smith og Jeremy Turner og er en skogs-/parkbane. I 2008 åpnet i tillegg ni-hullsbane.

Klubben arrangerte Challenge Tour-turneringen Norwegian Challenge i 2004.

## Referanser


## Eksterne lenker
*
Hof (Åsnes)

**Hof** er et bygdelag og en tidligere kommune i Solør i Innlandet. Kommunen eksisterte med to ulike utstrekninger. 
* Fra 1837 til 1848 med en utstrekning tilsvarende dagens Åsnes og Våler kommuner. 
* Da Hof prestegjeld ble delt i 1848 og Åsnes prestegjeld ble opprettet, ble den kortvarige Åsnes og Våler kommune (1849–1854) opprettet i nord, mens den gjenværende *Hof kommune* ble igjen med de tre nåværende soknene Hof, Hof Finnskog og Arneberg. 

Hof grenser til Grue i sør, Nord-Odal og Stange i vest og Sverige i øst.

Ved delingen i 1849 hadde Åsnes og Våler 7&nbsp;087 innbyggere, mens Hof hadde 2&nbsp;913 innbyggere og et areal på omtrent 422 km². Hof ble 1. januar 1963 slått sammen med Åsnes til en ny kommune med navnet Åsnes; Hof hadde da 3&nbsp;222 innbyggere. 1. januar 1969 ble den bebodde delen av kretsen Rotberget som ligger i Hof Finnskog overført fra Åsnes til Grue. Overføringen omfattet et område på omtrent 10,6 km² og 23 innbyggere.
## Referanser


## Litteratur
* 
* 
*
Gardedivisjonen

**Gardedivisjonen** (***Guards Division***) er en organisasjon i den britiske hæren som administrerer alle hærens fotgardeavdelinger. Gardedivisjonen er ikke et divisjonsforband, men kun en administrativ avdeling. Hovedkvarteret ligger i London, sammen med regimentshovedkvarteret til hvert av divisjonens regimenter. Divisjonen inngår i De kongelige husholdtropper og har ansvar for å stille to bataljoner og tre kadrekompanier (beredskapsbataljoner redusert til kompaninivå) til rådighet for «offentlig tjeneste» (seremonielle oppgaver) ved London distrikt. Selv om gardistene først og fremst forbindes med seremoni, er gardebataljonene fullt operative infanteriavdelinger og utfører sine oppgaver som sådanne.

Som følge av omorganiseringen av infanteriet som ble kunngjort i 2004 vil Gardedivisjonen motta én ekstra bataljon. For første gang vil dette være en avdeling fra reserven (Army Reserve), og det forventes at det blir London Regiment.

## Nåværende avdelinger
*1. bataljon, Grenadier Guards
*Nijmegen kompani, Grenadier Guards
*1. bataljon, Coldstream Guards
*Kompani nr.&nbsp;7, Coldstream Guards
*1. bataljon, Scots Guards
*F kompani, Scots Guards
*1. bataljon, Irish Guards
*1. bataljon, Welsh Guards

## Tidligere avdelinger
Avdelinger som tidligere var del av Gardedivisjonen, men som nå er oppløst:

* 2. bataljon, Grenadier Guards (1656&ndash;1994)
* 2. bataljon, Coldstream Guards (1711&ndash;1993)
* 2. bataljon, Scots Guards (1689&ndash;1993)
* Guards Independent Parachute Company (1948&ndash;1975)

## Eksterne lenker
*
Ułan

En **ułan** var en polsk lett kavalerist bevæpnet med lanse. Ułaner tjenestegjorde senere også i de prøyssiske og østerrikske armeene. Lignende soldater eksisterte også i andre europeiske armeer, hvor de var kjent som lansenérer.

Ulaner var vanligvis kledd i dobbeltspente jakker (*[[kurta]]*) med et farvet innfelt stykke (*[[plastron]]*) foran, et farvet belte og en lue med firkantet topp (*[[czapka]]*). Lansene deres hadde et splittet flagg (kjent som lansevimpel) rett under spydspissen.

Navnet *ułan* stammer fra det mongolske eller tartarske ordet *oglan* eller *uhuan*, som betyr tapper krigsmann.

## Se også
* Husar, lett bevæpnet ryttersoldat av ungarsk opprinnelse
Eärendur (andre tideverv)

**Eärendur** (født 361 A.T.) var en person fra J.R.R. Tolkiens fiktive verden Midgard. Han var en yngere sønn av Tar-Amandil, konge av Númenor. Han hadde to søsken, broren Tar-Elendil og søsteren Marien. Eärendur hadde en sønn ved navn Caliondo, som igjen hadde en sønn ved navn Malantur. Malantur var en mulig arving til Tar-Aldarion, som var hans tremenning, og på den måten også en arving til Númenors trone. Men loven som sa at bare gutter kunne arve tronen ble endret, og derfor var det Tar-Aldarions datter, Ancalimë, som ble hans arving og den første regjerende dronning av Númenor.
Holla

**Holla** er en bygd og en tidligere selvstendig kommune i Telemark fylke. Holla prestegjeld har eksistert siden middelalderen og fikk status som formannskapsdistrikt, senere betegnet kommune, i 1837. Tettstedet Ulefoss er Hollas sentrum.

Det meste av Holla kommune, med 4&nbsp;093 innbyggere, ble slått sammen med Lunde 1. januar 1964 til den nye Nome kommune. Valebø krets i Holla, med 259 innbyggere, ble på samme tid slått sammen med Gjerpen, Skien og Solum til den nye Skien kommune. Tradisjonelt regnes Holla som en del av Grenland, men som følge av sammenslåingen til Nome kommune har bygda senere ofte blitt regnet som en del av Midt-Telemark.

Navnet Holla (tidligere også skrevet Holden eller Hollen) kommer av norrønt *hallr*, dvs. «hellende» eller «skrånende», og *vin*, «naturlig eng».

## Referanser


## Eksterne lenker
* Historiske arkiver etter Holla kommune på Arkivportalen
Tweepop

**Tweepop** (eller bare *twee*) er en form for indiepop kjent for sine enkle, søte, nesten barnslige melodier og tekster. Genren fikk sitt utspring i 1986, da magasinet *New Musical Express* lanserte *C86*, samlekassett med låter av nye, britiske indieband. *Twee* er opprinnelig et britisk engelsk begrep for noe som er tvers igjennom søtt og vakkert.

Tweepop var i begynnelsen mest populært i Storbritannia, hvor flere band slo gjennom under Sarah Records, blant annet Heavenly og the Orchids. Om ikke i like stor grad, så gjorde K Records det samme i USA, der bandet Beat Happening blant annet markerte seg veldig.

## Kjente tweepop-band
* Acid House Kings
* Amida
* Architecture in Helsinki
* All Girl Summer Fun Band
* Baby Calendar
* Beat Happening
* Beatnik Termites
* Belle & Sebastian
* Blueboy
* The Bodines
* Camera Obscura
* Clag Manicaus
* The Boy Least Likely To
* Boyracer
* The Brilliant Corners
* The Chesterfields
* Close Lobsters
* Confetti
* Courtneys
* Crayon
* Cub
* The Desert Wolves
* Dressy Bessy
* Dýrðin
* Enon
* Hello Saferide
Heskestad

**Heskestad** er et tettsted og var en tidligere selvstendig kommune i Rogaland fylke, etablert som Heskestad formannskapsdistrikt i 1837.

Den 1. januar 1965 ble det meste av Heskestad med 547 innbyggere slått sammen med Lund til den nye Lund kommune.

Gyadalen og Grøsfjell kretser i Heskestad med 114 innbyggere ble slått sammen med Helleland, Egersund og Eigersund kommuner til den nye Eigersund kommune.
Helleland

**Helleland** er en bygd på sørvestlandet som ligger langs E39 ca. 13 km utenfor Egersund. Bygden består blant annet av områdene Folhammaren, Svalestad, Strømstad, Birkeland, Dybing, Årrestad, Løvold samt byggefeltet Skjerpe. 

## Helleland kommune
Helleland var en tidligere kommune i Rogaland fylke, etablert som Helleland formannskapsdistrikt i 1837. Den 1. januar 1965 ble Helleland med 851 innbyggere slått sammen med Egersund og Eigersund kommuner samt to kretser fra Heskestad kommune til den nye Eigersund kommune.

På Helleland finner man flere spor av andre verdenskrig, blant annet Mysinghålå . Dette var et hulrom under en stor stein et stykke ut i skogen som under 2. verdenskrig ble brukt som skjulested. På dette stedet gjemte flere personer seg for tyskerne, blant annet fordi de oppbevarte forbudt radioutstyr. Tyskerne klarte aldri å oppdage stedet. På Helleland finner man også minnesmerker etter to engelske fly som styrtet der i forbindelse med sabotasjeforsøket Operasjon Freshman, et ledd i Vemork-aksjonen, som var rettet mot tungtvannsanlegget på Vemork i Telemark.  

Langrennsløper Tor-Arne Hetland kommer fra Helleland.

## Referanser
Linoleum

**Linoleum** er et materiale som brukes i gulvbelegg. Linoleum framstilles av linolje, harpiks og kork. Dette tilsettes fargepigment og legges på grov strie. Linoleum er forholdsvis mykt og erstattes i dag ofte av ulike plastmaterialer.

Materialet ble patentert av den engelske kjemikeren Frederick Edward Walton i 1860. Ordet er det eldste kjente eksempelet på et degenerert varemerke.

## Referanser


## Eksterne lenker
*
Nymfe

**Nymfe** (gresk *brud*) kan vise til:

* Nymfe (mytologi), i gresk mytologi en ungdommelig halvgudinne i naturen
* Nymfe (zoologi), en larve med synlige vingeanlegg, ungdomsformen hos insekter med ufullstendig forvandling
* Vannymfer, et insekt av en underorden som tilhører øyenstikkerne
* Skognymfer, en stor sommerfugl av en slekt som tilhører monarksommerfuglene
Harran

:*Må ikke forveksles med [[Harran (Mesopotamia)]] eller landsbyen Harran i [[Jemen]].*

**Harran** er en bygd og et sogn i Grong kommune i Trøndelag. Bygda ligger ved elva Namsen i Namdalen, rundt 15 km nord for administrasjonssenteret Mediå (Grong sentrum). Innbyggerne i Harran omtales som «harrasbygg». Harran var egen kommune fra 1923 til 1964.

Europavei 6 og Nordlandsbanen passerer gjennom bygda. Harran stasjon og Gartland stasjon på Nordlandsbanen ble åpnet i 1940, da jernbanen strakte seg til Mosjøen. Stasjonene har vært ubemannet siden henholdsvis 1959 og 1989.

Harran sogn innbefatter også bygda Gartland, midtveis mellom Mediå og Harran. Harran kirke er en langkirke oppført i 1874, og har seter for 260 mennesker. På Gartland ligger Gløshaug kirke på et kirkested fra middelalderen, mens dagens kirke er oppført i 1689.

Med formannskapslovene fra 1837 var Harran en del av Grong formannskapsdistrikt, der Harran, Namsskogan og Røyrvik ble utskilt som egne landkommuner fra 1. januar 1923. Ved opprettelsen hadde Harran 630 innbyggere. Den 1. januar 1964 ble Harran og Grong kommuner slått sammen til dagens Grong kommune. Harran kommune hadde på dette tidspunktet 1&nbsp;085 innbyggere.

## Personer fra Harran
*Bjarne Fiskum, musiker, orkesterleder og professor
*Ottar Fiskum, musiker og orkesterleder
*Ola Hjulstad, journalist
*Anne Margrete Torseter, ungdomsforfatter

## Se også
*Liste over ordførere i Harran

## Referanser
Glåmos

**Glåmos** (sørsamisk: *Kloemege*) er et tettsted, sogn og en tidligere kommune i Trøndelag fylke. Kommunen ble opprettet i 1926 da Røros ble delt i fire. (Brekken, Glåmos, Røros og Røros landsogn). Glåmos hadde ved opprettelsen 983 innbyggere.

1. januar 1964 ble de fire ovennevnte kommunene igjen slått sammen til én kommune med navnet Røros. Glåmos hadde på dette tidspunktet en befolkning på 700.

## Se også
* Glåmos kirke
* Glåmos stasjon

## Referanser


## Eksterne lenker
* Glåmos kirke Kirkesøk
Neuropteroidea

* kamelhalsfluer
* mudderfluer
* nettvinger

**Neuropteroidea** er en gruppe insekter med usedvanlig godt (rikt) utviklet ribbenett eller årenett på vingene.

Kamelhalsfluer (Raphidioptera) finnes helst i tilknytning til skog, ofte på blad av busker og trær. De er dårlige flygere, derfor kryper de vanligvis rundt. Kamelhalsfluer er rovdyr på andre mindre dyr. Bare 3 arter finnes i Norge.

mudderfluer (Megaloptera) finnes i nærheten av ferskvann, de voksne flyr sjelden, og aldri langt. Larvestadier er i vann, frittgående på bunnen, og de lever som rovdyr på andre mindre dyr.

Nettvinger (Planipennia) finnes nesten over alt, men de fleste lever et liv i tilknytning til skog, som rovdyr på andre mindre dyr. Mange er små og er derfor lite synlige. Nettvingene er den største delgruppen av Neuropteroidea og består i Norge av gulløyer, murløver, bladlusløver, voksvinger og  svampfluer.

## Systematisk inndeling

* **Ekte insekter** (Ectognatha)
** **Dicondylia**
*** **[[Vingede insekter]]** (Pterygota)
**** **Neoptera** («nyvinger»)
***** **Eumetabole insekter** (Eumetabola, «insekter med forvandling»)
****** **[[Holometabole insekter]]** (Holometabola, «insekter med fullstendig forvandling»)
******* **Neuropteroidea**
******** Kamelhalsfluer (Raphidioptera) – 88 arter i Europa.
******** mudderfluer (Megaloptera) – 10 arter i Europa.
******** Nettvinger (Planipennia; bl.a. gulløyer, maurløver) – 305 arter i Europa.

## Kilder
* Fauna Europa (2004) Fauna Europaea version 1.1, utbredelsesdatabase over europeiske dyr. www.faunaeur.org 
## Eksterne lenker
*
Gjestal

**Gjestal** er en tidligere selvstendig kommune i Rogaland fylke, opprettet som Gjestal formannskapsdistrikt i 1837.

1. januar 1965 ble Gjestal slått sammen med deler av Bjerkreim, Forsand og Høle kommuner samtidig som navnet ble endret til Gjesdal kommune.

1. januar 1970 ble en ubebodd del av Time kommune overført til Gjesdal. 1. januar 1989 ble gnr 32 bnr 13 i Time kommune overført til Gjesdal.

## Referanser